Suriyadagi Halab shahrining jangarilar tomonidan o‘qqa tutilishi qurbonlari soni 30 kishiga yetdi, kamida 150 kishi jarohat oldi, deb xabar bermoqda mahalliy manbalarga iqtibos keltirgan holda Sputnik nashri. Avvalroq Suriyaning SANA agentligi 20 kishi halok bo‘lgani va 140 kishi yaralanganini ma’lum qilgandi. Mahalliy manbalarning ma’lum qilishicha, 27 kishi hozirda Halab va Idlib viloyatining turli tumanlaridan bo‘lgan qochqinlar egallab turgan universitet yotoqxonalarining o‘qqa tutilishi, yana 3 kishi Halabning granatomyotlardan o‘qqa tutilishi oqibatida halok bo‘lgan. Foto: RIA